
O Volapiikaflens valopo! 

In gased mazula vodem fa ,Otto Jespersen’ do mekavapuks pepubon. 
Tefu atos laxcifal: Brian R. Bishop agespikom sokolosi: 

Baicedob ko ,Otto Jespersen’, das mutoy traduton tikamagoti, no vodis, ab 
atos tefon pukis valasotik. Distu om ye cedob plako, das sio kanoy gebon pukis 
mekavik: .Esperanto’ u Volapuk < ed i puki natik a modatumyeliki: latin ad 
malon senis valasotik. Puk veratik fagon ad notodon e sevi e seni. 

Memob, das bu degyels modik akomob po kobikam modinetik alyelik di .Es¬ 
peranto’, kel ajenon in zif: .London’. Us adabinons feits bolitiks hetik e faka- 
daliks bevu komans de Lofuda- e Vesuda-Yurop. Nutimo labob flenis modik di 
.Esperanto’ in Ians modik, e veratiko aflenikobs no tikaviko, ab suemaliko. 

E memob, das, ven akolkomob eli Ralph Midgley bu degyels ed aspikobs 
Volapuko, aprimobs ad senon lanali tefu puk, muf e kolkom obsiks. 

Suvo in yels pasetik akomob po kolkoms, ko aspikobs latino. Asmilobs, 
aflenikobs, aluspikobs, ablofadobs e.r. du fidads, pleds, vob, tavs e.r. 

Sevoy-la, das dabinons lelofs ed igo mats e oils dub puks: .Esperanto’ e 
latin. Sevob famulis, ko spikoy pukis at lomo. Do Volapuk perevidol somikosi 
no sevob, ab fumob (no sevob), das adabinons mats Volapukik timu .Schleyer’. 

Kludo, no kanoy bedoton, das plakiko sens valasotik dabinons in puk, va 
mekavik va vonik u foginanik. Puk fakukon breini e, suno poso, ladali, pato 
posodiko, ab igo peniko. 

Lesuvo, du studob penadi, lonulob obe saki: „Kis binon-li koded e desin 
lautana?”, votavodo ma notodot Linglanapukik: „Kiopao komom-li?”, dat kanob 
suemon tikamodi omik. Dub buk: ,An International Language' el Otto Jesper¬ 
sen adesinom ad komandon eli .Novial’. 

As sam: su pad balid* saitom spikedi ela Schleyer: „Menade bal, puki bal”. Nen- 
doto, asa penom .Jespersen’, spiked at kanon sinifon puki bal lopu puks valik, kel 
oteifon pukis votik, patiko smalikis, ab i kanon sinifon puki bal bevu piikans pukas 
valik. Atos, cedu ob, binon blig puka bevunetik: yufa-, telid-, donapuk. Atos i 
binon desin Deutanana: ,Uwe Moritz’, ko kel aspodob bu yels modik, e gaseda 
omik: .Etnismo’ (logolsos eli: https://eo.wikipedia.org/wiki/Uwe-Joachim_Moritz. 

Atosi, cedu ob, el Jespersen penom tefu blig puka okik: .Novial’. 

E veratos-li ufo, das els „u” ed „o” in Volapuk binons tu fikuliks (pad: 5)*? 


Noet fa redakan: Eko! kidpao komom-li el Brian? © 

El Jespersen no vipom ad komandon latini pla ,Novial’. Demu atos tuukom 
fikulis - kels sekons de tidam vonaoloveik. Do fumiko dabinons jafudisevans, 
kels ni kanons ni vilons gebon puki okik: latin, sevob das dabinons jafudisevans 
modik, kels kanons e vilons spikon e penon puki okik. To pad folid* buka, 
kanoy spikoton nutimo in latin do telefonoms [,telephona’j (igo pokatelefonoms 
[,telephona gestabilia’]), toods [,autoraedae’j e radionoms [,radiophona’j, ed igo 
spodon do ons medu bevuresod [,interrete’] in pads lemodik. 

Taspikom oke, ven siom, das spikans pukas bevunetik se Ians difik kanons 
suemon odis (pads: 6-7)*. Das dabinons poedots e dramats vemo senaliks in 
mekavapuks (e latin), jonon, das atos ga sio mogon, e das binons so gudiks 
asa in puk netik. 

Do difikam pukas at pos tim (pads: 7-8)*, sevobs, das latin nutimik labon 
vodemi e gramati leigikis, asa timu Cicero (kel aninukom nulavodis, a.s. tefu 
vabs), e puk: ,Esperanto’ no votikon. Kod atosa binon, das pagebons fa mens 
netas difik spikoto e peniko. Nai puks romenik, i latin junu laidulon. 

_ Brian R. Bisho p 

* Padanums tefons dokumi: ,Otto_Jespersen_An_lnternational_Language_part_1 .pdf’, 
kel dabinon in nOnedadilads VolapOkagrupas di, Face book' e, Yahoo Groups'. 


Baol (fin). 

fa ,Akutagawa Ryunosuke’, tradutod fa kadaman,Zhang Yutong’. 

Dilad: II. 

Abinos flukup yela: 1918. Jiel ,Akiko’ ettimik, du tav lu vilad okik in ,Kamakura’, 
akolkomof fado in tren lautani yunik, keli ikolkomof seimna. Apladom sui pakema- 
boed floredi krusena, keli ogivom flene semik in ,Kamakura’. Tano, ,Akiko’ ettimik 
- lad: ,H—’ nuik - asagof, das semikna, ven alogof krusenis, amemikof paseti. E 
tano aspikof veitofiko do baol in ,Rokumei-kan’ lu om. Lilolo memoti lada fa of it 
pakonoli, lautan yunik vemo anitedikom. 

Ven ifinukof spiki, man yunik naio asakom lade: ,H—’: „Sevor-li nemi marena- 
fizira Fransanik at?” 

Lad: ,H—’ ageof stuniko: „Fumo! Panemom ,Julien Viaud’ 8 .” 

„Kludo abinom hiel ,Loti’! Abinom ,Pierre Loti’, kel alautom eli ,Madame Chry- 
santheme’l” 

Man yunik abinon fredik a staatik. Lad: ,H—’ ye alulogof 
stuno logodi mana, ed ai donu avispof: „No! No panemom 
,Loti’. Panemom ,Julien Viaud’.” ■ 

Un dekul yela: 1919. 


8 , Julien Viaud' u, Pierre Loti’: lautan Fransanik, kel ettimo 
avisitom Yapani, agolom lu baol in ,Rokumei-kan’pajenukoi. 
Posa igetavom 10 Fransan, alautom konedi:,Madame Chry- 
santheme’ (Lad: KrOsen) ma tavafatots okik in Yapan. 

Hiel ,Akutagawa’alautom konedi at i bai ,Loti’ e koned omik. 

Bela kuprinik Jisior (3). 

Galedan nog spikom: 

„Flifadikolos bosilo is! Baldelavobod ut, keli oflagoy ole, obinon mo 
malagit rafinik somodiko..." Ed elonulom ome bligadi vero nedunoviki. 

No daloy tadunon. Posa galedan idegolom, el Stepan aprimom ad 
svonon me lecopil, zuo ga abinom hilepul daskilik. Kupom: kio gudos! 
Malagit doniofalon, asva ek dojedon-la oni me nams. Zuo vat emoflumon 
seimopio se meinavobop. Esagikos. 

„Eko!" tikom, „ga binos gudik. Bo Jisior ememikof obi." 

Pas etikom so, sunado edastralos. Loegom stanon Jisiori is, fo om. 

„Binol stimaban", spikof, „o ,Stepan Petrovich'! Kanoy stimon oli. No 
ebedredol kapari mismelik. Supero esagol osi ome. Ogolobsos bo ad 
vestigon matablimoti obik. Ob it i folob promi obik." 

Ye evedof saabalik, asvo atos no pliton ofi. Aflapof palmis okik ta od, 
lasarils aluronons, asajanadons eli Stepan, e Jisior agivof ones budi: 

„Odebreikolsod is baldelavobodi on modot telik! E malagit obinonod 
pulevalol, efe sota sadinofik!" Poso spikof ele Stepan: „Beno! o higamil! 
golobsod ad vestigon matablimoti obik!" 

Kluo golons. Befoof, el Stepan golom podu of. Kanof golon alseimopio, e 
valikos binon lugolovik pro of. Asvo cems gretik dis tal edavedons, e vols 
onas binons distofiks. Valiks u binons gruniks, u yeloviks ko puns 
goldakolik. I su omiks flors kuprinik dabinons. I dabinons dofabloviks, 
lasurabloviks. Me vods nemodik sagolo: binos so vielik, das tobo ek 
okanon-la bepenon atosi. E klotem len of, efe Jisior, cenon. Nu lunidon as 
glat, tan supo vedon nenkolik, e nu lunidon me brekiils diamoinik, tan 
vedon kuprinaredik, poso donu lunidon asa me sadin grunik. 

Golons, golons, ed estopof. 

„Fagikumo", sagof, „mo liols modik binons stoins yelovik e gediks. Pro 
kis sotobs-li dalogon-li onis? Ed is stanobs ebo dis el Krasnogorka. Is po ob 
plaamu eleds Gumjoshki top jerabikun binon." 

El Stepan logom cemi vemo gretiki, ed in on bedis, tabis, lustulilis - val 
binu kuprin rafinikun. Vols binons malagitiks ko diamoins, e nufed binon 
dofaredik ko blag bosik, zuo len on flors kuprinik binons. 

„Seadobsos", sagof, „is, spikobsos!" 

Posa eseidons okis sui lustulils, jimalagitan sakof: 

„Elogol-li matablimoti obik?" — „Elogob osi", el Stepan sagom. 

„Beno! lio nu tikol-li do mat?" 

El Stepan ga no sevom, vio mutom gesagon. Alabom - ga lilolod! - 
jigami. Abinof ladiil gudik: jinenpalan. Dido no akanof-la leigon leigodu 
jimalagitan demu jon! Men komunik, kosomik. El Stepan azogom, azogom 
ed espikom: 

„Matablimot ola potofonov pro zars, ye binob man vobol, komunik." 

„OI", sagof, „o flen lofik! no geyilolod! Sagolod stedofiko, va omatikol ko 
ob u no!" Ed of it evedof mu vemo saabalik. 

Beno! el Stepan egespikom stedofiko: 

„No dalob, bi ematirajanob ko jivotikan." 

Asagom so ed atikom: onu ozunikof. Ye ejinof fredikon. 

„Binol stimaban", spikof, „o ,Stepanushko'l Elobob oli demii cif, e demu 
atos olobob oli vemikumo mo naeds tel. Labods obik no ekoedons oli 
vedon labialiki, no ecanol eli Nasten'ka olik ta jilepul stonik." Dido jigam 
hilepula panemof el Nastja. „Eko!" sagof, Jegivotil ole pro jigam olik", e 
givof kasati malagitik gretik. Us - ga dalilolod I - vomideks valasotik binons. 
Sevabo lilalins, doatalins, e ret, kelos no igo jigam liegik alik labof. 

„Ga lio", hilepul sakom, „de top at olopiokomob-li?" 

„No kudolod tefu atos! Val poduinon ole, ed olibiostadukob oli de cif, ed 
olifol liegiko ko jimatan yunik olik, ab labob pro ol sagodi veutik, sevabo: 
leno omemikolol poso obi! Atos obinon bluf kilid obik pro ol. E nu fidolos 
bosilo!" 

Donu aflapof palmis okik ta od, lasarils aluronons, abepladons tabi 
loliko. Adaifidof ome brasidasupi legudik, fitakeki, hijipamiti, buli e reti, kel 
paflagon ma kosom Rusanik. E latikumo spikof: 

„Beno! adyo! o ,Stepan Petrovich'! dalilolod kupalo! no omemikolod 
obi!" Po of it ga drens esuikons. Leigupo edispladof nami, e drens - tofo! 
tofo! - solidikons fomu grens. Eko! binos ya namet lolik. „Eko! sumolod as 
prim liega! Givoy moni modik ta stonils at. Ovedol liegik", e givof onis 
ome. 

Stonils binons koldiks, ab nam - ga dalilolod! - binon hitik, asva binon 
lifik, e bosilo dremon. 

El Stepan elusumom stonilis, vemo ebiegom, ed esakom: 

„Kiopio mutob-li golon?" Om it id aglumikom. Ajonof liiodi me doat, 
sunado golop amaifikon fo om, as sop, zuo abinos litik in on, asa delo. El 
Stepan agolom da sop at, donu alogom glunadivis valasotik ed akomom 
ebo lu meinavobop okik. Alukomom, sop sunado afarmikon, ed avedos, 
asa ibinos buo. Lasaril aluronon, alenyumon janadi len log oma, e kasat ko 
legivots supo asmalikon, sodas el Stepan aklanedom oni jelu klotem la blot 
oka. Pos brefup galedan meinadik alukomom. Ispetom ad smilon, ab 
aloegom po el Stepan pekobukon malagiti mo modot plu ka bligad, zuo 
pilevaloli efe klada lopikun. „Kis", tikom, „atos binon-li? Se kis atos 
edavedon-li?" 

Enudranom ini meinavobop, edalogom vali ed esagom: 

"Po meinavobop somik alan debreikonov somodiko, asa evilonov." Ed 
adugom eli Stepan lu meinavobop votik, otupo agivom hinefi okik vobopi at. 

On del sokol el Stepan aprimom ad vobon, ed eko! malagit bundaniko 
adefalon, zuo regils sa voulots aprimons ad komadon. E po etan, efe hinef, 
- o bisar kion! - nos gudik binon, te stoins nenvoladik e dobanoboins 
pubons. Supo galedan areafom ad suemon vali. 

Aronom lu cif. Akonom: so e so. 


Fovot ofovon. 

LOF MEDU SPIKETS (FIN) 

Siiful velid (fovot) 

Isaias (nekredaliko): No kredob osi! Ven limun binon gretik, lubegan 
miniludon. 

Ines: Ab lonulob ole i stipi obik. 

Isaias: Kiniki-li? 

Ines: If oplopol dii diip lafik ad bleibon no ... 

Isaias: No maleditdn-li? 

Ines: No! No sagon spiked! If oplopol po atos, nam obik obinon olik. 
Isaias: Vo-li? 

Ines (seidolo oki)\ Verato! 

Isaias: Ab dalob bleibon seilon, vo-li? 

Ines: Lib! leno! Mutol spikon nenropo! 

Isaias: Atos binon boso fikulik: kosom popik labon voladi lonema. 

Ines: Ag! eskeipol bali! 

Isaias: Kisi vilol-li? Kosom binon... 

Ines: Natal telid. Ya naed telid. 

Isaias: Po naed kilid riskad dabinon. 

Ines: Ag! ag! ag! Dinad at omiplopon. 

Isaias: Ab no nog eprimobs. Ats pesagons desino. Primobsos! Binob in 
lemodot bluva, in ditreta lemodot! 

Ines: Nog bal! 

Isaias: Protestob! El „binob in lemodot bluva” no binon spiket. Lii sol alik 
binonod stim omik. 

Ines: Sio operadol... Kiipalolod: binos diip telid (jonof gloki). Dasumol-li yiili? 
(Paud.) Beno! Seil binon baiced. 

Isaias: Ha! nu binos ol, kel sagol onis! Magiv egekomon lii magivan. 

Ines: Ag! ag! 

Isaias: Atos abinon pol. 

Ines: Danadii pols notarans kosidons. (Paud). Bend! sagolod bosi... 

Isaias: Kisi osagob-li?... te... das lofob vemo oli... e... 

Ines: Ufo sagolod: luniipo kupon luflad jiis fino dabrekon. 

Isaias: No sdgedolod obi, o lad! No sdgedolod obi! 

Ines: Alan liitiron vati lii miil okik. 

Isaias (mufulolo oki): Vat! Miil! O! tom kion! 

Ines: Kis ejenon-li ole, o sol? 

Isaias: Nos... labob nosi... binos proib ut, kel tobon obi... kosom et 
maleditik... jinos lii ob, das eperob talakti... 

Ines: Ovilol-li seivon nulodi? 

Isaias: Sunado oseivob oni. 

Ines: Sagolod utosi, kelosi ovilol! Maifukolod ronati spikedas e spiketas... 

Spikolod, spikolod utosi, kelosi ovilol! 

Isaias: E stip-li? 

Ines: Enosikon. (Givolo nami okik). Eko! binob olik. 

Isaias (kotenik): Obik! (Votavogado.) E votikans-li? 

Ines: No dabinoms! Neai adabinoms! 

Isaias: Galob-li? If slipob, leadolod laislipon obi; no galiikolod obi. 

Ines: Galol loliko. 

Isaias: Vo-li? (L,obunolo dub blesir.) Klu, God lifomos! Lifonos blesirL. ,1a la 
la!’... (vilom bradon ofi). 

Ines (vitolo omi)\ Stopolod! Lof vemikum e bold nevemikum! 

Isaias: Slafan ko nam namik... (Votavogado.) Daloy-li sagon spiketili at? 
Ines: Somodo asa vilol! 

Isaias finiikdlo):... binon tirenan namikiin. (Gleipomolo ndmis ofik) Ed ol-li? 
Lofol-li obi, o silanan obik? 

Ines: Takedikolod: lof okomon poso. Binolod himatan gudik e leadolod 
progedon dini. 

Isaias: Rajano! No dii del bal adaglofon el ,Karthago’. 

Ines: Ed ai konfidolod vemiko spiketis olik. 

Isaias: Binos veratik! Din ojenol binon din namofik. Men mobom... e 
dagebof vom. 

Ines: Saido! Bejafolod dokiimis matikama. 

Isaias: Ifi laboy mudi, no mutoy ... kaniton. Ab... (lit luloganef) 

Isaias: 

Pled peduinon, 
ab bii mogolam obas 
sunado pulilon de Ines 
desir se ladal obas. 

Ines: 

Fredadramat efinikon, 
breins modik avobons, 
plodi olsik begobs 
pro „Lof medii spikets”. 

(Korten donikon.) 

KOLUN 

fa .Frank Roger’, ini Volapuk petradutol fa .Flermann. Philipps’. 

1 In zanop ela .European Space Agency’ (,ESA’) zeloy me jampanavin 
bundanik nuni lanalGkol do desinod jGnu vemikGn ganeta ot. 

In televidaspikot nemediko pabroadol calospikan ganeta sagom: „EI 
Ulysses elanon sefiko su munasQrfat, e ya eprimon ad broadon. Beletav no 
peskipol balid Yuropik lu mun eplopon. Klu klQIos, das i Yurop kompenon po 
vestig levala. Kludo namad matedafagik nu dabinon nai Lamerikanans, 
Rusanans, Tsyinanans e Lindanans. Pro ganet obsik atos fe binon te prim 
levalaseivida-desinoda sublimik. Mens anik ya klienons-la ad drimalon do 
beletav peskipol, ab atimo mutobs bu val bejafon preseni e frutidon bundani 
nunas, kelis el Ulysses o broadon.” 

Nos pasagon do sakads kaenik primu desinod, efe pokanuneds, nuns do 
neplops kaenik, bGosagods do desinod lolik bmiplopbl. Nu in gased veQtik 
reidoy: „lf fin gudos, val gudos”, do desinod ebo te eprimon, plas finon. 

2 El Ulysses elanon la top padesinol; sitots kaenik valik jafidons nomiko, e 
nuns pabroadons lu tal. Atos tefon nunis gudik. 

NefQm semik ye dabinon tefu sakads, kels ekomadons ebo pos jutukam 
veigaraketa. Nu sagoy obes, das no kanoy u viloy jonon pubIQge nulalik 
magodis balid fa vestigom munik, sagads omsotik papakons. Calospikan 
ganeta noom seimikis sakadis fefik, e promom, das magods pojonons, ..sosus 
dinads anik pufidunons”. No kanom planon kuratikumo dinadis ot. 

In medads niluds omsotik bundanons do utos, kelos jenon-la su mun. 

3 Magods - bainuniko fa el Ulysses pemekols - papladons klano fa bal 
calabans ela .European Space Agency’. 

Ots abinons badakalietiks e jinons magon malis jafa. No mogos ad 
fumeton, va binons legiks, peretutols, u dido pedobQkols. 

Pos dGps anik, penets do atos bundanons in medads sogik, e poso Gn del 
ot el ESA pQbon nuni calofik: 

„FilmQlamagods fa el Ulysses pebroadols magons dinis nenomofik, kels 
yGmetons ko sakads kaenik ebo pos prim desinoda. Anu vestigobs natali 
sakadas at, ed ogebadobs mesGlis lonedik.” 

Ma sagads se fonats nesevadik klanatavans eboidons okis ini el Ulysses. 
Atosi calospikan fGmadiko noom: „Sagads at binons nesiam dastunialik. 
JelamesGIs to levalapof: .Kourou’ vemo sevarons. Zuo pro klanatavans plad 
saidik no dabinon boidG munavestigom u raketasitot. Uf neluveratiko men u 
nim seimik dido aketavonov, veriko dead isekonov. Jafab lifol lenonik ilovelifa- 
donov vifikumami, loxinadefi e vamotis vemo las ser.” 

4 Magods nog modikums penotGkons klano. Nendoto jonons magedis menik, 
kels mufons. SekG kod at el ESA noganGkon gasedemakonferi, e lespetoy 
nGnis nitedik. Calospikan, kel nunom dinadi at, kIGIo binom bluvik: 

„Nu kanobs fumukon, das bG deflitam ela Ulysses posods negitodik anik 
eplopons ad nudranon noe ini zilak peproibol abi ini vestigom munik it. 
Nolavans e jafudisevans valik kazetiko fumukons nemogi ad lovelivon tavi de 
tal IQ mun nen medbms lonedik. Too posods at bo eplopons tefu atos. Sevobs 
nosi do dientifs, motivs e metods onas. Nunis zuik oloseidobs, sosus vestigs 
obsik ukleilukons dinadi klanofik at. Fino fredob ad kanon nunon, das sakad at 
no jinon tupon dunodis nomik ela Ulysses. Munavestigom laibroadon nunis, 
ed eprimon ad duinon programi tefu glunivestig.” 

Medads memukons steifulis buik fuganas lukunik, kels iklanedons okis in 
lanamasitot flitoma e milagiko alovelifadons lutatavi somik. Alan ye sevon, das 
flitatav e tav da vag levala mu vemo distons. 

5 El ,BBC’ broadon spikoti ko hi-Somalanan. Vilom blebon nennemik, e le- 
sagom, das binom blod bala klanatavanas, kels aflitons IQ mun in el Ulysses. 

„Blod obik e jimatan oka ipreparons tavi at mu kalofiko. No fado arivons 
lifolo zeilopi oksik. Iskilukons okis in koldulukama-lucems e dis vat ad kbsomu- 
kon okis ad vamots las ser e loxinadef. Amekons klotemis vami dakipolis de 
siolastof pevaledol, e mekavastofasakadis plujudik pro loxinastok. Id asmu- 
gons boidio nuludotis e vati sa dinis votik frutik. Fredob vemo, das blod obik 
afagom ad stunukon levemo nolavanefi lolik dub fGmal, fumad e sufid oka.” 

- Fovot ofovon in gased mayula. 

Vods nekosomik anik in konotil lopik pegebols (Lingl., Deut.): 


,BBC’ - .British Broadcasting Corporation’; 
beletav - expedition, Forschungsreise; 
calab - staff member, Mitarbeiter; 
calospikan - spokesman (-person), 
Sprecher; 

dastunialik - sensationalist, sensations- 
lustern; 

deflitam - departure, Abflug; 
desinod - enterprise, Unternehmung; 
dunods - functions, Funktionen; 
filmulamagods — video images, Video- 
bilder; 

klanatavan - stowaway, blinder Passagier; 
lanamasitot - landing gear, Fahrwerk; 
lanon - to land, landen; 
ledesinod - large-scale project, Gro(3projekt; 
medads - media, die Medien; 



medads sogik - social media, soziale Medien; 
mekavastof - plastics, Kunststoff; 
ganet - agency, Agentur; 
nuns - data, Daten; 
peskipol - manned, bermannt; 
pevaledol - discarded, ausgemustert; 
plujudik - multi-layered, mehrschichtig; 
pokanuned - error message, Fehlermeldung; 
(sakama-)spikot - interview, Interview; 
spikot nemediko pebroadol - live interview, 
direkt ubertragenes Interview; 
seividadesinod - mission, Erkundungs- 
projekt; 

siolastof - insulation material, Isoliermaterial; 
Somalanan - Somalian (posod), Somalier; 
siirfat - surface, Oberflache; 
veigaraket - transport rocket, Transportrakete; 
vestigom munik - lunar module, Mondmodul. 


Modikis pasatanogis jonik vipom valanes 
cifal e redakan: 

.tyk 








